Ruĝeca centropo

La Ruĝeca centropo (Centropus unirufus) estas specio de centropo de la familio Kukoledoj. Ĝi estas endemia de Luzono kaj proksimaj insuloj en Filipinoj. Iliaj naturaj habitatoj estas subtropikaj aŭ tropikaj malsekaj arbaroj de malaltaj teroj.

Ĝi estas minacata pro habitatoperdo kaj tial estas taksita kiel Preskaŭ Minacata fare de IUCN. Kun la Filipina centropo, la Nigravizaĝa centropo kaj la draste endanĝerita Nigrakapuĉa centropo, ĝi estas unu el la kvar endemioj de Filipinoj.

 Aspekto 
Ebird priskribas tiun specion jene: "Granda, longvosta birdo de malaltaj kaj antaŭmontaraj arbaroj, kiuj interplektiĝas kun bambuo, en nordaj Filipinoj. Iafoje sekvas miksspeciajn arojn. Distingiĝas per uniforma ruĝbruna plumaro kun verdflava beko kaj oranĝkolora okulringo, kiu estas plilongigita ĉe la dorso. Junula Hirtakresta dasilofo estas iom simila, sed Ruĝeca centropo estas pli ruĝbruna kaj ne havas blankpintan voston.".

Plua laboro devus esti farita pri la taksonomio de ĉi tiu specio, ĉar oni ĝenerale kredas, ke ĝia konduto kaj aspekto pli similas al tiuj de Malkohaoj ol al Centropoj.

 Ekologio kaj kutimaro 
Ne multo estas konata pri ĝia dieto kaj reproduktaj kutimoj. Oni supozas, ke ĝi manĝas insektojn. Ĝi estas la sola centropo en la lando, kiu formas grandajn grupojn de ĝis 20 individuoj. Ili manĝoserĉas en densaj interplektitaj vitoj kaj bambuo.

 Habitato kaj konservostatuso 
Ĝia natura vivejo estas tropika humida malaltebenaĵa arbaro, kie ĝi preferas areojn kun densa subkreskaĵaro kaj implikaĵoj,

Ĝi estas nuntempe klasifikita kiel preskaŭ minacata specio fare de la Internacia Unio por la Konservo de Naturo, sed ĝia populacio ŝajne malpliiĝas. Ĝiaj minacoj estas ĉefe habitatperdo pro senarbarigo por ligno, minado kaj terkulturaj teroj. Ne ekzistas konataj celitaj konservadaj agoj por ĉi tiu birdo, sed ĝi nerekte profitos de la konservado de aliaj nordluzonaj specioj kiel la draste endanĝerigita Izabela oriolo.

Ĝi troviĝas en kelkaj protektitaj areoj kiel ekzemple la Natura Parko Norda Sierra Madre kaj la Nacia Parko Bataano, sed malgraŭ ĉi tiu jura protekto, la devigo estas malstrikta kaj ĉi tiuj areoj daŭre estas senarbarigitaj. IUCN (2016-10-01). Centropus unirufus: BirdLife International: The IUCN Red List of Threatened Species 2017: e.T22684306A111308785 (Report). International Union for Conservation of Nature. doi:10.2305/iucn.uk.2017-1.rlts.t22684306a111308785.en. 

 Referencoj 

 Eksteraj ligiloj 

Kategorio:Kukoloformaj
Kategorio:Kukoledoj
Kategorio:Birdoj de la Filipinoj